Αριθ. C 105/4 Επίσημη Εφημερίδα των Ευρωπαϊκών Κοινοτήτων 21. 4. 87 
Γνωμοδότηση για την πρόταση κανονισμού του Συμβουλίου με τον οποίο τροποποιείται ο 
κανονισμός (ΕΟΚ) αριθ. 950/68 σχετικά με το κοινό δασμολόγιο και ο κανονισμός (ΕΟΚ) 
αριθ. 918/83 για τη θέσπιση του κοινοτικού καθεστώτος τελωνειακών ατελειών (ι) 
(87/C 105/02) 
Το Συμβούλιο αποφάσισε στις 30 Σεπτεμβρίου 1986, σύμφωνα με το άρθρο 198 της Συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 4 Φεβρουαρίου 
1987 με βάση την εισηγητική έκθεση του κ. Broicher. 
Η ΟΚΕ υιοθέτησε ομόφωνα κατά τη 244η σύνοδο ολομέλειας της (συνεδρίαση της 25ης 
Φεβρουαρίου 1987) την ακόλουθη γνωμοδότηση: 
1. Γενικές παρατηρήσεις 
Η ΟΚΕ επιδοκιμάζει την πρόταση της Επιτροπής, ιδίως 
υπό το πρίσμα της Ευρώπης των πολιτών. Επικροτεί 
ιδιαίτερα 
— την αύξηση του ποσού τελωνειακής ατέλειας για τις 
ταξιδιωτικές ανάγκες από 45 ECU σε 100 ECU 
— την εξίσωση της κατ' αποκοπή ρύθμισης για 
μικροδέματα με εκείνη για τις ταξιδιωτικές ανάγκες, 
σύμφωνα με την οποία, εφόσον γίνεται υπέρβαση του 
όρου απαλλαγής, θα καταβάλλεται μελλοντικά το 
κατ' αποκοπήν ποσό και για τα μικροδέματα αλλά 
μόνο για την αξία που υπερβαίνει το ποσό απαλλα­
γής, και 
(!) ΕΕ αριθ C 254 της 11. 10. 1986, σ. 7. την αύξηση των ανωτάτων ποσών για την εφαρμογή 
της κατ' αποκοπή ρύθμισης από 115 ECU σε 
200ECU, τόσο για τα μικροδέματα όσο και για τις 
ταξιδιωτικές ανάγκες. 
2. Ειδικές παρατηρήσεις 
2.1. Όσον αφορά τον καθορισμό των ποσών για τα 
οποία χορηγείται τελωνειακή ατέλεια και των ανωτά­
των ποσών, η ΟΚΕ διαπιστώνει την έλλειψη ρύθμισης 
όσον αφορά τα κριτήρια, βάσει των οποίων θα εκτιμάται 
η αξία των εμπορευμάτων. Οι σχετικοί κανόνες δεν 
είναι σαφείς για τον μέσο πολίτη και φαίνεται ότι 
εφαρμόζονται με τρόπο αυθαίρετο σε ορισμένες χώρες. 
Οι κανόνες αυτοί θα πρέπει να τίθενται στη διάθεση των 
πολιτών στα συνοριακά φυλάκια και στα ταχυδρομεία. 
Βρυξέλλες, 25 Φεβρουαρίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση για την πρόταση οδηγίας του Συμβουλίου που τροποποιεί για δεύτερη φορά 
την οδηγία 83/416/ΕΟΚ σχετικά με την έγκριση τακτικών διαπεριφερειακών αεροπορικών 
γραμμών για τη μεταφορά επιβατών, ταχυδρομείου και εμπορευμάτων μεταξύ κρατών 
μελών (') 
(87/C 105/03) 
Στις 29 Σεπτεμβρίου 1986 και σύμφωνα με τις διατάξεις του άρθρου 198 της Συνθήκης για την 
ίδρυση της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη 
γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα μεταφορών και επικοινωνιών, αρμόδιο για την προετοιμασία των σχετικών 
εργασιών, υιοθέτησε τη γνωμοδότηση του στις 11 Φεβρουαρίου 1987, με βάση την έκθεση του 
κ. Kenna και τη συμπληρωματική γνωμοδότηση που είχε εκδώσει το τμήμα περιφερειακής 
ανάπτυξης. 
(') ΕΕ αριθ C 240 της 24. 9. 1986, σ. 7. 
21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/5 
Κατά τη 244η σύνοδο ολομέλειας της (συνεδρίαση της 25ης Φεβρουαρίου 1987), η 
Οικονομική και Κοινωνική Επιτροπή υιοθέτησε την παρακάτω γνωμοδότηση χωρίς ψήφους 
κατά και δύο αποχές. 
1. Εισαγωγή 
1.1. Η ΟΚΕ παρατηρεί ότι η προτεινόμενη οδηγία 
τροποποιεί την οδηγία 83/416/ΕΟΚ που υιοθετήθηκε 
από το Συμβούλιο το 1983 και εφαρμόσθηκε την 1η 
Οκτωβρίου 1984 (ΐ). 
1.2. Περίληψη της νέας πρότασης που μετριάζει την 
αυστηρότητα των σημερινών κανόνων περιέχεται στην 
έκθεση του τμήματος μεταφορών και επικοινωνιών. 
1.3. Η ΟΚΕ ενδιαφέρεται όπως το Συμβούλιο λάβει 
υπόψη του τη γνωμοδότηση της ΟΚΕ πριν αποφασίσει 
για την πρόταση της Επιτροπής. Η ΟΚΕ σημειώνει με 
ανησυχία το γεγονός ότι το Συμβούλιο, κατά το δεύτερο 
εξάμηνο του 1986, πήρε ορισμένα στοιχεία από την 
πρόταση αυτή, όσον αφορά δηλαδή τη χωρητικότητα 
για διαδρομές μεταξύ αερολιμένων κατηγορίας 2 και 1, 
στα πλαίσια των συζητήσεων του Συμβουλίου για το 
δεύτερο μνημόνιο και της έκθεσης της ομάδας μελέτης 
υψηλού επιπέδου για τις τακτικές αεροπορικές υπηρε­
σίες σε κύριες γραμμές. Η ΟΚΕ τονίζει ότι οι νέες 
προτάσεις για τις διαπεριφερειακές αεροπορικές γραμ­
μές θα πρέπει να εξετασθούν από το Συμβούλιο στο 
σύνολο τους με την επιφύλαξη των απόψεων της 
Οικονομικής και Κοινωνικής Επιτροπής. 
2. Γενικές παρατηρήσεις 
2.1. Η νέα πρόταση πρέπει να εξεταστεί στα πλαίσια 
της βασικής προσέγγισης της ΟΚΕ όπως εκφράστηκε 
στη γνωμοδότηση της για την πρώτη οδηγία στις 29 
Οκτωβρίου 1981 (2) καθώς και της οδηγίας για το 
δεύτερο μνημόνιο της Επιτροπής το Σεπτέμβριο του 
1985 (3). Στη γνωμοδότηση της για την πρώτη οδηγία 
σχετικά με τις διαπεριφερειακές αεροπορικές γραμμές 
τον Οκτώβριο του 1981, η ΟΚΕ συμφωνούσε εν γένει με 
τους στόχους της Επιτροπής. Σε ό,τι αφορά τη νέα 
πρόταση, η ΟΚΕ εξακολουθεί να εγκρίνει τους στόχους 
για την επέκταση των διαπεριφερειακών αεροπορικών 
γραμμών ως μέρους του δικτύου αεροπορικών μεταφο­
ρών στο εσωτερικό της Κοινότητας τονίζοντας ιδιαίτε­
ρα τα οφέλη που θα προκύψουν για την ανάπτυξη της 
βιομηχανίας και της απασχόλησης στις διάφορες 
περιοχές της Κοινότητας. Η ΟΚΕ βλέπει ακόμη τη νέα 
πρόταση στα πλαίσια των στόχων περί ολοκλήρωσης 
της εσωτερικής αγοράς, που προβλέπεται στην Ενιαία 
Ευρωπαϊκή Πράξη. Σύμφωνα με προηγούμενες γνωμο­
δοτήσεις που αφορούσαν τον τομέα των αεροπορικών 
μεταφορών στο σύνολο του, η ΟΚΕ τονίζει ότι σκοπός 
θα πρέπει να είναι η δημιουργία ενός πλαισίου για την 
επέκταση των διαπεριφερειακών αεροπορικών υπηρε­
σιών, που να στηρίζεται σε υγιείς οικονομικές αρχές και 
να ενισχύει συγχρόνως τη βιωσιμότητα των ευρωπαϊ­
κών αεροπορικών μεταφορών ως συνόλου. Ταυτοχρό­
νως, η ΟΚΕ επαναλαμβάνει ότι μια απορρύθμιση 
σύμφωνα με το αμερικάνικο πρότυπο δεν προτείνεται 
(!) ΕΕ αριθ L 237 της 26. 8. 1983, σ. 19. 
(2) ΕΕ αριθ C 343 της 31. 12. 1981, σ. 13. 
(3) ΕΕ αριθ C 303 της 25. 11. 1985, σ. 31. από την Επιτροπή αλλά ούτε και υποστηρίζεται από το 
τμήμα, όπως έχει ήδη σαφώς διατυπωθεί στη γνωμοδό­
τηση της ΟΚΕ για το δεύτερο μνημόνιο. 
3. Οικονομικές και κοινωνικές πτυχές της πρότασης 
3.1 Η ύπαρξη ενός ικανοποιητικού δικτύου μεταφο­
ρών, αεροπορικών ή άλλων, έχει πολύ μεγάλη σημασία 
όσον αφορά την επίτευξη των στόχων για καλύτερη 
πρόσβαση από την περιφέρεια της Κοινότητας προς το 
κέντρο, όπου βρίσκονται οι πιο ανεπτυγμένες οικονομι­
κώς περιοχές της και για σύνδεση των διαφόρων 
περιοχών της περιφέρειας μεταξύ τους. Η ύπαρξη ενός 
επαρκούς δικτύου μεταφορών θα εξυπηρετούσε τη 
διακίνηση των εμπορευμάτων, την ανάπτυξη του 
τουρισμού και την κινητικότητα των ανθρώπων. 
Εννοείται ότι η καλύτερη αεροπορική σύνδεση με τις 
περιοχές της περιφέρειας και μεταξύ των περιοχών της 
περιφέρειας στα πλαίσια της νέας πρότασης της 
Επιτροπής είναι κρίσιμης σημασίας προκειμένου να 
επιτευχθούν: 
— οι στόχοι της οικονομικής σύγκλισης, 
— η εξάλειψη της οικονομικής καθυστέρησης της 
περιφέρειας, 
— η δημιουργία νέων θέσεων απασχόλησης στη 
βιομηχανία και στις υπηρεσίες, σε περιοχές ειδικά 
όπου υπάρχει μεγάλη ανεργία, όπως είναι οι περιο­
χές που βρίσκονται σε οικονομικό μαρασμό και οι 
περιοχές της περιφέρειας, 
— η δημιουργία, με τις κατάλληλες προϋποθέσεις, νέων 
θέσεων απασχόλησης σε υπηρεσίες διαπεριφερεια­
κών αεροπορικών μεταφορών' αυτό βέβαια στο 
μέτρο του δυνατού, δεν θα πρέπει να γίνει σε βάρος 
άλλων θέσεων απασχόλησης, 
-τ- η άνοδος του βιοτικού επιπέδου στις λιγότερο 
ανεπτυγμένες περιοχές της Κοινότητας, 
— η επέκταση των εμπορικών συναλλαγών σε μια 
ενιαία ευρωπαϊκή αγορά 320 εκατ. ατόμων, 
— η ανάπτυξη υπηρεσιακών κλάδων όπως είναι ο 
τουρισμός, και η μεγαλύτερη κινητικότητα των 
ανθρώπων. 
3.2. Η ΟΚΕ υποστήριζε πάντοτε, και σε προηγούμε­
νες γνωμοδοτήσεις της επί των ετησίων εκθέσεων της 
Επιτροπής για το Ευρωπαϊκό Ταμείο Περιφερειακής 
Ανάπτυξης, την παροχή ενισχύσεων για την οικονομι­
κή ανάπτυξη της περιφέρειας και για την προσέγγιση 
των διαφορετικών επιπέδων οικονομικής ανάπτυξης. 
Θα ήταν αντίφαση να υποστηρίζονται πολιτικές που 
προσπαθούν να αποκαταστήσουν τις ανισορροπίες 
μέσω αντισταθμιστικών μηχανισμών και να διατηρού­
νται συγχρόνως άλλες που να περιορίζουν την πρόσβα­
ση της περιφέρειας στις αγορές των πιο πυκνοκατοικη­
μένων περιοχών. Με την έννοια αυτή καθώς και προς το 
συμφέρον του τομέα των αεροπορικών μεταφορών, η 
ΟΚΕ υποστηρίζει τους στόχους που τίθενται στην 
προτεινόμενη τροπολογία της οδηγίας ενώ ταυτοχρό-
Αριθ. C 105/6 Επίσημη Εφημερίδα των Ευρωπαϊκών Κοινοτήτων 21. 4. 87 
νως προτείνει να δοθεί η δέουσα προσοχή στις 
παρακάτω ειδικές παρατηρήσεις. 
4. Ειδικές παρατηρήσεις 
4.1. Ασφάλεια των πτήσεων 
Η ΟΚΕ σημειώνει την πλήρη υποστήριξη της όχι μόνο 
όσον αφορά τη διατήρηση αλλά και τη βελτίωση των 
προδιαγραφών που αφορούν την ασφάλεια των πτήσεων 
ανεξάρτητα από το αν πρόκειται για πτήσεις στο 
εσωτερικό μιας χώρας, διαπεριφερειακές πτήσεις ή 
πτήσεις κυρίων αεροπορικών γραμμών. Αυτό προϋπο­
θέτει ότι η αεροπορική γραμμή είναι βιώσιμη οικονομι­
κώς και ότι πληρούνται τα απαιτούμενα πρότυπα 
κοινωνικής ευθύνης. Από την άποψη αυτή, η ΟΚΕ 
ζητάει από την Επιτροπή να προσθέσει στη δεύτερη 
παράγραφο του καινούργου σχεδίου του άρθρου 9 έναν 
ακριβέστερο ορισμό των συνθηκών υπό τις οποίες 
δικαιολογείται η αφαίρεση άδειας ή η άρνηση χορήγη­
σης άδειας για την έγκριση νέας γραμμής. 
4.2. Μεταφορική ικανότητα 
Η ΟΚΕ υπενθυμίζει ότι στη γνωμοδότηση της του 
Οκτωβρίου 1981, πρότεινε να μην υπάρξει κανένας 
περιορισμός όσον αφορά τη μεταφορική ικανότητα σε 
μια αεροπορική γραμμή. Σχετικά με την πρόταση της 
Επιτροπής να διατηρηθεί κάποιο όριο, η ΟΚΕ πιστεύει 
ότι για τον καθορισμό της μεταφορικής ικανότητας 
πρέπει να λαμβάνεται υπόψη, αφενός, η πραγματική 
ζήτηση αφετέρου η ανάγκη να αποφευχθεί περιττή 
αναστάτωση στις υπάρχουσες κύριες αεροπορικές 
γραμμές. 
4.3. Κοινωνικές πτυχές 
Ενώ υποστηρίζει την επέκταση, επί υγιών βάσεων, του 
τομέα των αεροπορικών μεταφορών και της αεροναυτι­
κής προς την κατεύθυνση της δημιουργίας θέσεων 
απασχόλησης, η ΟΚΕ ενδιαφέρεται όπως, στα πλαίσια 
των συνολικών στόχων της πρότασης αλλά και της 
πολιτικής μεταφορών γενικότερα, δοθεί η δέουσα 
σημασία στα συμφέροντα των εργαζομένων στον τομέα 
των αεροπορικών μεταφορών, κατά την ανάπτυξη 
διαπεριφερειακών αεροπορικών υπηρεσιών. 
4.4. Κατηγορίες αερολιμένων 
Η ΟΚΕ σημειώνει και εγκρίνει την πρόταση της 
Επιτροπής περί επέκτασης της παρούσας οδηγίας σε 
περιφερειακές αεροπορικές μεταφορές που περιλαμβά­
νουν αεροδρόμιο της κατηγορίας 1. Η ΟΚΕ διατηρεί 
Βρυξέλλες, 25 Φεβρουαρίου 1987. ωστόσο κάποιες επιφυλάξεις αναφορικά με τη συγχώ­
νευση των κατηγοριών 2 και 3. 
4.5. Πολλαπλή ανάθεση εκμετάλλευσης — Δικαιώματα 
ελευθερίας πέμπτου βαθμού 
4.5.1. Η ΟΚΕ παρατηρεί ότι η Επιτροπή προτείνει 
αντικατάσταση των σημείων 1(γ) και 2 του άρθρου 6 της 
οδηγίας 83/416/ΕΟΚ. Η νέα διατύπωση του εν λόγω 
άρθρου θα έχει ως εξής: 
«Άρθρο 6 
1. Ένα επηρεαζόμενο κράτος εγκρίνει μια διαπερι­
φερειακή αεροπορική υπηρεσία, εκτός εάν ένας ή 
περισσότεροι από τους ακόλουθους λόγους εμποδίζουν 
την έγκριση αυτή, και υπό τον όρο ότι οι λόγοι αυτοί δεν 
συνεπάγονται διακρίσεις κατά των διαπεριφερειακών 
αεροπορικών υπηρεσιών: 
α) ο ενδιαφερόμενος αερολιμένας του κράτους αυτού 
έχει ανεπαρκείς εγκαταστάσεις για να δεχτεί την 
υπηρεσία' 
β) τα μέσα της υποβοήθησης της εναέριας κυκλοφο­
ρίας στο κράτος αυτό είναι ακατάλληλα για να 
εξυπηρετήσουν την υπηρεσία' 
γ) τα προτεινόμενα τιμολόγια δεν συμφωνούν με τις 
απαιτήσεις του άρθρου 7. 
2. Κάθε ενδιαφερόμενο κράτος μπορεί να επιβάλλει 
ως προϋπόθεση χορήγησης της έγκρισης την ανάληψη 
υποχρέωσης εκ μέρους του αιτούντος κοινοτικού 
αερομεταφορέα για διατήρηση της λειτουργίας της 
συγκεκριμένης γραμμής για 12 μήνες ή για 2 εποχές 
στην περίπτωση καθαρά εποχιακής γραμμής». 
4.5.2. Η ΟΚΕ θα προτιμούσε να διατηρηθεί, προκει­
μένου για το άρθρο 6, σημείο 1(γ) η γενική προσέγγιση 
που περιγράφεται στην υπάρχουσα οδηγία με κάποια 
νέα διατύπωση, ενδεχομένως, που θα αποσκοπούσε σε 
σαφέστερο ορισμό της λέξης «ικανοποιητική» στο 
υπάρχον άρθρο. Προς το σκοπό αυτό, στο νέο σχέδιο 
πρέπει να γίνει σαφές ότι για «συγκοινωνία την οποία 
θα κάλυπτε η αιτούμενη αεροπορική υπηρεσία» πρέπει 
να λαμβάνονται υπόψη οι ανάγκες των χρηστών και 
χειριστών ανάλογα με τη συχνότητα, τις επιλογές, την 
ποσότητα και την ποιότητα των παρεχόμενων υπηρε­
σιών. 
4.5.3. Η ΟΚΕ συμφωνεί με τη γενική αρχή του 
τροποποιημένου άρθρου 4, η οποία εισάγει περιορισμέ­
να δικαιώματα στα πλαίσια της ελευθερίας πέμπτου 
βαθμού. Η ΟΚΕ πιστεύει, ωστόσο, ότι το εν λόγω άρθρο 
θα πρέπει να εφαρμόζεται με την επιφύλαξη των γενικών 
αρχών που προτείνονται παραπάνω από το τμήμα στο 
τροποποιημένο σημείο 1(γ) του άρθρου 6. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT